З гэтай нагоды вартай для пераймання падаецца крэатыўная дзейнасць аддзела культуры Браслаўскага райвыканкама. "К" неаднойчы пісала пра дзейнасць мясцовага музейнага аб'яднання, што зарабляе на аказанні платных паслуг, у тым ліку і для турыстаў. Нагадаем, аб'яднанне гэтае складаецца з Гісторыка-краязнаўчага музея і Музея традыцыйнай культуры. Апошні размешчаны ля возера Дрывяты і ўтрымлівае пад адным дахам Дом рамёстваў з сувенірнай крамай, народны Клуб народных майстроў і самадзейных мастакоў "Ля возера", гасцініцу "Заезны двор" на 13 месцаў, што знаходзіцца на балансе аддзела культуры.